തമിഴ്നാട്ടിലെ സഹ. ബാങ്കുകളിലെ സ്വര്ണപ്പണയ വായ്പകള് എഴുതിത്തള്ളും ചെന്നൈ: തമിഴ്നാട്ടില് വിവിധ സഹകരണ ബാങ്കുകളില് ഒാരോ കുടുംബവും അഞ്ചു പവന് വരെ പണയെപ്പടുത്തിയെടുത്ത വായ്പ എഴുതിത്തള്ളുമെന്ന് മുഖ്യമന്ത്രി എം.കെ. സ്റ്റാലിന്. തിങ്കളാഴ്ച നിയമസഭയിലാണ് ഇക്കാര്യം പ്രഖ്യാപിച്ചത്. സാമ്ബത്തികമായി പിന്നാക്കംനില്ക്കുന്ന യോഗ്യരായ ഗുണഭോക്താക്കളുടെ പട്ടിക ബാങ്കുകള് തയാറാക്കും. ഇതിനായി 6000 കോടി രൂപയാണ് സര്ക്കാറിന് അധിക ചെലവുണ്ടാവുകയെന്നും സ്റ്റാലിന് പറഞ്ഞു. സര്ക്കാര്ജോലിയില് വനിത സംവരണം 30 ശതമാനത്തില്നിന്ന് 40 ശതമാനമായി ഉയര്ത്തും. സെപ്റ്റംബര് 15ന് അണ്ണാ ജന്മദിനത്തില് നല്ലനടപ്പ് കണക്കിലെടുത്ത് 700 ജീവപര്യന്തം തടവുകാരെ മോചിപ്പിക്കുമെന്നും മുഖ്യമന്ത്രി പറഞ്ഞു.